CELEX: 52014PC0117
Language: da
Date: 2014-03-05
Title: Forslag til RÅDETS AFGØRELSE om bemyndigelse af Portugal til at anvende en reduceret punktafgiftssats i den selvstyrende region Madeira på rom og likører, som fremstilles og forbruges lokalt, samt i den selvstyrende region Azorerne på likører og brændevin, som fremstilles og forbruges lokalt

EUROPA-
                             KOMMISSIONEN
                                                      Bruxelles, den 5.3.2014
                                                      COM(2014) 117 final
                                                      2014/0064 (CNS)
                                          Forslag til
                                   RÅDETS AFGØRELSE
        om bemyndigelse af Portugal til at anvende en reduceret punktafgiftssats i den
   selvstyrende region Madeira på rom og likører, som fremstilles og forbruges lokalt, samt
        i den selvstyrende region Azorerne på likører og brændevin, som fremstilles og
                                       forbruges lokalt
DA                                                                                          DA
 ---pagebreak---                                                 BEGRUNDELSE
   1.         BAGGRUND FOR FORSLAGET
   Ved Rådets beslutning 2009/831/EF af 10. november 20091, der blev vedtaget på grundlag af
   artikel 299, stk. 2, i EF-traktaten, blev Portugal bemyndiget til, indtil den 31. december 2013,
   at anvende en reduceret punktafgiftssats i den selvstyrende region Madeira på rom og likører,
   som fremstilles og forbruges lokalt, samt i den selvstyrende region Azorerne på likører og
   brændevin, som fremstilles og forbruges lokalt. Artikel 2 i denne beslutning begrænser
   undtagelsen til bestemte produkter. På disse produkter kan Portugal anvende
   punktafgiftssatser, som er lavere end den fulde afgiftssats for alkohol, der er fastsat i artikel 3
   i Rådets direktiv 92/84/EØF2, og lavere end den i samme direktiv fastsatte mindstesats for
   punktafgiften på alkohol, dog højst 75 % lavere end den normale nationale punktafgiftssats
   for alkohol.
   I beslutning 2009/831/EF angives årsagerne til at vedtage specifikke foranstaltninger,
   herunder ringe størrelse, opsplittede bedrifter og begrænset mekanisering. Transporten til
   øerne af bestemte råvarer og emballagematerialer, der ikke produceres lokalt, fører desuden
   ekstraomkostninger med sig sammenlignet med transporten af blot det færdige produkt.
   Udgifterne til transport og installation af udstyr i disse fjerntliggende øregioner medfører
   yderligere ekstraomkostninger. Endelig rammes de pågældende producenter af samme
   ekstraomkostninger som resten af de lokale økonomier, herunder især højere
   arbejdsomkostninger og energiomkostninger.
   Nedsættelsen på 75 % går ikke ud over, hvad der er nødvendigt for at kompensere for de
   ekstra omkostninger, som producenterne pådrager sig som følge af de særlige forhold, der
   kendetegner Madeira og Azorerne som regioner i den yderste periferi, som det fremgår af
   artikel 349 i TEUF.
   Eftersom afgiftsfordelen er begrænset til, hvad der er nødvendigt for at kompensere for
   ekstraomkostningerne, og eftersom de pågældende mængder er små, underminerer
   foranstaltningen ikke fællesskabsrettens integritet og sammenhæng. Afgiftsfordelen er
   desuden begrænset til forbrug i de berørte regioner.
   De portugisiske myndigheder har anmodet om forlængelse indtil den 31. december 2020 af
   tilladelsen til at anvende en reduceret punktafgiftssats i den selvstyrende region Madeira på
   rom og likører, som fremstilles og forbruges lokalt, samt i den selvstyrende region Azorerne
   på likører og brændevin, som fremstilles og forbruges lokalt. Forlængelsen skal godkendes
   både ved en rådsafgørelse efter artikel 349 i TEUF og ved en kommissionsafgørelse om
   statsstøtte. Rådets beslutning i medfør af artikel 349 i TEUF berører ikke Kommissionens
   beslutning om forlængelse af denne foranstaltning efter statsstøttereglerne.
   2.         UNDTAGELSESBESTEMMELSENS PROPORTIONALITET
   I henhold til artikel 110 i TEUF må ingen medlemsstat direkte eller indirekte pålægge varer
   fra andre medlemsstater interne afgifter af nogen art, som er højere end de afgifter, der direkte
   1
            Rådets beslutning af 10. november 2009 om bemyndigelse af Portugal til at anvende en reduceret
            punktafgiftssats i den selvstyrende region Madeira på rom og likører, som fremstilles og forbruges
            lokalt, samt i den selvstyrende region Azorerne på likører og brændevin, som fremstilles og forbruges
            lokalt (EUT L 297 af 13.11.2009, s. 9).
   2
            Rådets direktiv 92/84/EØF af 19. oktober 1992 om indbyrdes tilnærmelse af punktafgiftssatserne for
            alkohol og alkoholholdige drikkevarer (EFT L 316 af 31.10.1992, s. 29).
DA                                                        2                                                       DA
 ---pagebreak---    eller indirekte pålægges lignende indenlandske varer. Endvidere må ingen medlemsstat
   pålægge varer fra andre medlemsstater interne afgifter, som indirekte vil kunne beskytte andre
   produkter.
   På grundlag af artikel 349 i TEUF kan Rådet imidlertid bemyndige medlemsstater med
   regioner i den yderste periferi til at fravige bestemmelserne i artikel 110 i TEUF for at tage
   hensyn til den strukturelle sociale og økonomiske situation i disse regioner, som forværres af
   andre faktorer, der alvorligt hæmmer disse regioners udvikling. Sådanne undtagelser må ikke
   underminere EU-rettens integritet og sammenhæng, herunder sammenhængen i det indre
   marked og de fælles politikker, f.eks. de fælles afgiftspolitikker, der er baseret på artikel 113 i
   TEUF. Undtagelserne skal således være proportionale, dvs. de må ikke gå videre end
   nødvendigt for at opveje de negative rammebetingelser, der hæmmer den økonomiske
   udvikling i disse regioner, og de må ikke give anledning til urimelig fordrejning af
   konkurrencen på det indre marked. Derfor bør enhver undtagelse fra artikel 110 i TEUF være
   begrænset til hel eller delvis kompensation for de omkostningsmæssige ulemper, som
   producenterne i disse regioner har.
   Rapporterne, som Portugal har indsendt i medfør af artikel 4 i Rådets beslutning 2009/831/EF,
   indeholder beregningen af ekstraomkostningerne og de reducerede punktafgifter for 2011:
   Madeira
       •   Likører (flaske med 70 cl 20º alk/vol)
           Ekstraomkostninger: 1,21 €
           Reduktion af punktafgiften: 1,06 €
       •   Rom (flaske med 70 cl 40º alk/vol)
           Ekstraomkostninger: 2,20 €
           Reduktion af punktafgiften: 2,12 €
   Azorerne
       •   Likører (flaske med 70 cl 20º alk/vol)
           Ekstraomkostninger: 1,17 €
           Reduktion af punktafgiften: 1,08 €
       •   Brændevin (flaske med 100 cl 40º alk/vol)
           Ekstraomkostninger: 3,31 €
           Reduktion af punktafgiften: 3,09 €
   Kilde: De rapporter, der henvises til i artikel 4 i Rådets beslutning 2009/831/EF.
   Det bør nævnes, at visse faktorer, som det viste sig vanskeligt at kvantificere, ikke er
   medtaget i beregningen af ekstraomkostninger. Ikke desto mindre kan det bekræftes, at
   reduktionen på 75 % ikke overstiger, hvad der er nødvendigt for at kompensere for de ekstra
DA                                                   3                                                 DA
 ---pagebreak---    omkostninger, som producenterne pådrager sig som følge af de særlige forhold, der
   kendetegner Madeira og Azorerne som regioner i den yderste periferi.
   Rapporterne indeholder ligeledes data vedrørende disse produkters markedsandele på de
   lokale markeder mellem 2004 og 2010:
   Madeira – rom og likører i alt (beregnet som volumen alkohol)
   År                            2004     2005      2006       2007     2008      2009        2010
   Andel af den lokale           15,86 %  20,19 %   23,03 %    20,33 %  26,91 %   30,76 %     33,89 %
   produktion
   Azorerne – likører (beregnet som volumen alkohol)
   År                            2004     2005      2006       2007     2008      2009        2010
   Andel af den lokale           56,43 %  50,60 %   49,70 %    46,73 %  39,19 %   45,28 %     48,57 %
   produktion
   Azorerne – brændevin (beregnet som volumen alkohol)
   År                            2004     2005      2006       2007     2008      2009        2010
   Andel af den lokale           47,99 %  41,62 %   42,51 %    33,53 %  23,19 %   34,28 %     31,74 %
   produktion
   Kilde: Egen beregning på baggrund af data fra de rapporter, der henvises til i artikel 4 i
   Rådets beslutning 2009/831/EF.
   Af tabellen ses det, at der er en nedadgående tendens, hvad angår andelen af likører og
   brændevin i den lokale produktion på Azorerne, og en opadgående tendens, hvad angår rom
   og likører på Madeira. Med hensyn til Madeira bør der dog tages højde for, at andelen af den
   lokale produktion var meget lav i 2004.
   Af udviklingen af markedsandelene for den lokale produktion ses det, at den nuværende
   reducerede punktafgift er velafbalanceret, og at den ikke har skabt fordrejninger af
   konkurrencen på det indre marked.
   Den lokale industri beskæftiger 134 personer på Madeira og 90 personer på Azorerne. På
   Madeira giver dyrkningen og forarbejdningen af sukkerrør og frugt arbejde til omkring 1 000
   familieejede landbrug.
   Indrømmelsen af en ny tilladelse til Portugal om anvendelse af en reduceret punktafgift i den
   selvstyrende region Madeira på rom og likører, der fremstilles og forbruges lokalt, og i den
   selvstyrende region Azorerne på likører og brændevin, der fremstilles og forbruges lokalt, er
   berettiget for at undgå at bringe udviklingen af disse regioner i den yderste periferi i fare og
   forvrider ikke konkurrencen på det indre marked.
DA                                                4                                                  DA
 ---pagebreak---    3.       JURIDISKE ASPEKTER AF FORSLAGET
   Resumé af de foreslåede foranstaltninger
   Ved forslaget til afgørelse bemyndiges Portugal til fra 1. juli 2014 til 31. december 2020 at
   anvende en reduceret punktafgift i den selvstyrende region Madeira på rom og likører, der
   fremstilles og forbruges lokalt, og i den selvstyrende region Azorerne på likører og
   brændevin, der fremstilles og forbruges lokalt, som kan være lavere end den mindstesats, der
   er angivet i direktiv 92/84/EØF, men højst 75 % lavere end den normale nationale
   punktafgiftssats for alkohol.
   De portugisiske myndigheder sender senest den 30. september 2017 en midtvejsrapport til
   Kommissionen med det formål at vurdere, hvorvidt de årsager, der begrunder indrømmelsen
   af den afgiftsmæssige undtagelse, fortsat er til stede, og hvorvidt den afgiftsmæssige fordel,
   som Portugal har indrømmet, fortsat er forholdsmæssig.
   Retsgrundlag
   Artikel 349 i TEUF
   Nærhedsprincippet
   Rådet har enekompetence til på grundlag af TEUF artikel 349 at vedtage særlige
   foranstaltninger til fordel for regioner i den yderste periferi med henblik på at tilpasse
   anvendelsen af traktaterne til disse regioner, herunder de fælles politikker, på grund af de
   varige ugunstige vilkår, der påvirker disse regioners sociale og økonomiske situation.
   Forslaget er således i overensstemmelse med nærhedsprincippet.
   Proportionalitetsprincippet
   Forslaget er i overensstemmelse med proportionalitetsprincippet af følgende grunde:
   afgiftsfordelen er begrænset        til,  hvad    der   er    nødvendigt   for  at   modvirke
   ekstraomkostningerne.
   Reguleringsmiddel
   Foreslået reguleringsmiddel: rådsafgørelse
   Andre instrumenter ville ikke være hensigtsmæssige af følgende årsag:
   undtagelser, der indrømmes i henhold til artikel 349 i TEUF, fastlægges ved rådsafgørelse.
   4.       VIRKNINGER FOR BUDGETTET
   Forslaget har ingen indvirkning på EU-budgettet.
DA                                                 5                                              DA
 ---pagebreak---                                                             2014/0064 (CNS)
                                                Forslag til
                                       RÅDETS AFGØRELSE
         om bemyndigelse af Portugal til at anvende en reduceret punktafgiftssats i den
   selvstyrende region Madeira på rom og likører, som fremstilles og forbruges lokalt, samt
         i den selvstyrende region Azorerne på likører og brændevin, som fremstilles og
                                            forbruges lokalt
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 349,
   under henvisning til forslag fra Europa-Kommissionen,
   efter fremsendelse af udkast til lovgivningsmæssig retsakt til de nationale parlamenter,
   under henvisning til udtalelse fra Europa-Parlamentet3,
   efter en særlig lovgivningsprocedure, og
   ud fra følgende betragtninger:
   (1)      Ved Rådets beslutning 2009/831/EF af 10. november 2009, der blev vedtaget på
            grundlag af artikel 299, stk. 2, i EF-traktaten (nu artikel 349 i TEUF), blev Portugal
            bemyndiget til at anvende en reduceret punktafgiftssats i den selvstyrende region
            Madeira på rom og likører, der fremstilles og forbruges lokalt, og i den selvstyrende
            region Azorerne på likører og brændevin, der fremstilles og forbruges lokalt, som kan
            være lavere end den mindstesats, der er angivet i direktiv 92/84/EØF, men højst 75 %
            lavere end den normale nationale punktafgiftssats på alkohol.
   (2)      Den 30. juli 2013 anmodede de portugisiske myndigheder Kommissionen om at stille
            et forslag til Rådets afgørelse om forlængelse af Rådets beslutning 2009/831/EF på
            uændrede betingelser indtil den 31. december 2020. Denne anmodning blev ændret
            den 19. november 2013, da Portugal anmodede om en forlængelse på seks måneder af
            Rådets beslutning 2009/831/EF indtil den 30. juni 2014 for at skabe sammenfald med
            de nuværende retningslinjer for statsstøtte med regionalt sigte, der skulle efterfølges af
            en ny forlængelse for perioden 1. juli 2014 til 31. december 2020.
   (3)      Det er berettiget at imødekomme ansøgningen om en ny bemyndigelse for at undgå, at
            udviklingen i disse regioner i den yderste periferi bringes i fare. På grund af
            vanskeligheder med at eksportere disse produkter til lande uden for regionen kan de
            kun afsættes på de regionale markeder.
   (4)      Landbrugsråvarerne er dyrere end under normale produktionsvilkår i de selvstyrende
            regioner Madeira og Azorerne, da landbrugsbedrifterne er små og opsplittede og kun
            har indført begrænset mekanisering. I Madeiras tilfælde er mængden af sukker, der
            stammer fra forarbejdningen af sukkerrør, desuden lavere end i andre regioner i den
            yderste periferi som følge af øens topografi, klima og jordbundsforhold samt de
   3
            EUT C […] af ]…], s. […].
DA                                                  6                                                  DA
 ---pagebreak---           traditionelle fremstillingsmetoder. Transporten til øerne af bestemte råvarer og
          emballagematerialer, der ikke fremstilles lokalt, fører også ekstraomkostninger med
          sig sammenlignet med transporten af blot det færdige produkt. I Azorernes tilfælde
          antager deres status som øsamfund en ekstra dimension, idet øerne er spredt over store
          afstande. Udgifterne til transport og installation af udstyr i disse fjerntliggende
          insulære regioner medfører yderligere ekstraomkostninger. Det samme gælder
          udgifterne til visse nødvendige rejser og forsendelser til fastlandet. Der opstår
          ligeledes ekstraudgifter til lagring af færdige produkter, fordi det lokale forbrug ikke er
          tilstrækkeligt stort til at absorbere dem, efterhånden som de produceres, men fordeler
          sig over hele året. Det regionale markeds beskedne størrelse medfører, at
          produktionsprisen pr. enhed forøges på forskellige måder, navnlig via det ugunstige
          forhold mellem faste udgifter og den producerede mængde, både med hensyn til udstyr
          og de omkostninger, der følger af forskellige miljøkrav. Desuden skal romproducenter
          på Madeira behandle affaldet fra forarbejdningen af sukkerrør, mens producenter i
          andre regioner kan genanvende affaldsprodukterne. Endelig rammes de pågældende
          producenter af samme ekstraomkostninger som resten af de lokale økonomier,
          herunder især højere arbejdsomkostninger og energiomkostninger.
   (5)    Af de detaljerede beregninger i de rapporter, som der henvises til i artikel 4 i
          beslutning 2009/831/EF ses det, at en reduktion på 75 % af punktafgiftssatsen ikke
          helt modvirker den konkurrencemæssige ulempe, der er knyttet til fremstilling af
          destillerede alkoholiske drikke på Madeira og Azorerne, som resultat af højere
          produktions- og markedsføringsomkostninger. Derfor bør det fortsat bemyndiges at
          reducere punktafgiftssatsen i overensstemmelse med anmodningen.
   (6)    En omhyggelig undersøgelse af situationen viser, at det er nødvendigt at efterkomme
          Portugals anmodning, for at sikre, at alkoholindustrien bliver bevaret i de pågældende
          regioner i den yderste periferi.
   (7)    Eftersom afgiftsfordelen er begrænset til, hvad der er nødvendigt for at kompensere for
          ekstraomkostningerne, og eftersom afgiftsfordelen kun vil tilgodese begrænsede
          mængder og kun omfatter det lokale forbrug, underminerer foranstaltningen ikke
          integriteten og sammenhængen i fællesskabsretten.
   (8)    Der bør stilles krav om, at der udarbejdes en midtvejsrapport, så Kommissionen kan
          vurdere, om de betingelser, der ligger til grund for indrømmelsen af en sådan
          undtagelse, fortsat er opfyldt.
   (9)    Denne afgørelse berører ikke en eventuel anvendelse af artikel 107 og 108 i TEUF —
   VEDTAGET DENNE AFGØRELSE:
                                                Artikel 1
   Uanset traktatens artikel 110 bemyndiges Portugal herved til at anvende en punktafgiftssats,
   som er lavere end den fulde afgiftssats for alkohol, der er fastsat i artikel 3 i Rådets direktiv
   92/84/EØF, i den selvstyrende region Madeira for rom og likører, som fremstilles og
   forbruges lokalt, og i den selvstyrende region Azorerne for likører og brændevin, som
   fremstilles og forbruges lokalt.
                                                Artikel 2
   Den i artikel 1 omhandlede undtagelse begrænses:
   1. på Madeira
DA                                                  7                                                 DA
 ---pagebreak---    (a) til rom som defineret i kategori 1 i bilag II til Europa-Parlamentets og Rådets forordning
   (EF) nr. 110/2008 af 15. januar 2008 om definition, betegnelse, præsentation og mærkning af
   samt beskyttelse af geografiske betegnelser for spiritus4 med den geografiske betegnelse
   "Rum da Madeira", der er omhandlet i kategori 1 i bilag III til nævnte forordning
   (b) til likører og "crème de" som defineret i henholdsvis kategori 32 og 33 i bilag II til
   forordning (EF) nr. 110/2008, som fremstilles af frugter og planter fra regionen
   2. på Azorerne
   (a) til likører og "crème de" som defineret i henholdsvis kategori 32 og 33 i bilag II til
   forordning (EF) nr. 110/2008, som fremstilles af frugter og råvarer fra regionen
   (b) til vinbrændevin og brændevin af presserester af druer med de karakteristika og den
   kvalitet, der er fastsat i kategori 4 og 6 i bilag II til forordning (EF) nr. 110/2008.
                                                   Artikel 3
   Den reducerede punktafgiftssats på de i artikel 1 nævnte produkter kan være lavere end
   mindstesatsen for punktafgiften på alkohol som fastsat i direktiv 92/84/EØF, men må højst
   være 75 % lavere end den normale nationale punktafgiftssats for alkohol.
                                                   Artikel 4
   Senest den 30. september 2017 fremsender Portugal en rapport til Kommissionen, så denne
   kan vurdere, om de forhold, der lå til grund for bemyndigelsen til at anvende den reducerede
   sats, fortsat er til stede.
                                                   Artikel 5
   Denne afgørelse anvendes fra den 1. juli 2014 til den 31. december 2020.
                                                   Artikel 6
   Denne afgørelse er rettet til Den Portugisiske Republik.
   Udfærdiget i Bruxelles, den […].
                                                    På Rådets vegne
                                                    Formand
   4
            EUT L 39 af 13.2.2008, s. 16.
DA                                                     8                                          DA